Abadlali babeka izimvo zabo ngesinqumo seSafa.
Ngibona kungakuhle kuxoshwe uNematandani ukuze kulunge yonke into, awukwazi ukuthi ungamane uzoba ngumengameli weSafa ungakaze ube yisekela likamengameli.
UKwanele Mbatha uthe: Izikhulu zeSafa kumele zinukane zona amakhwapha kuyoba nini kuxoshwa abaqeqeshi, nabadlali nabo kumele babhekwe ngelinye iso ngathi nabo abadlali ngokuzimisela.
USibusiso Magolwane uthe: Sihle lesi sinqumo, lo mqeqeshi uzithwele kakhulu.
Ezi-emailwe ukuzedlula zonke
© 2018 24.com. Onke amalungelo agodliwe. Iphi imiqemane yezalukwazi namakhehla ebihambela phezulu ngisho kubonakala ukuthi iminyaka isihambile impela? Namuhla wonke umuntu uyagula. omncane nomdala unesifo sakhe esingelapheki. Impela umbuzo uthi kunakelephi?
Yiyo lemibuzo nezehlo ezenza umuntu ukuba athathe usiba alobe ukuba aphonse itshe esivivaneni, yimpi phela lena ehlasele isizwe esimnyama kanti uma isihlasele isiphungwa ngezithebe, kudinga ukuba kuliwe ngazo zonke izikhali.
Iqiniso lithi noma kukubi ngale ndlela kodwa bakhona abantu abashaywa umoya nemindeni yabo. Bashaywa umoya kuzo izifo ezibhubhisayo ezingelapheki, nasebudloveni osebukhona. Lokhu kushiya umuntu nombuzo othi, kanti kwenzekalani? Akekho ongaqhamuka nempendulo engathandabuzi engesiye uMdali wabantu, kodwa iqiniso lithi isizwe silahlekelwe iqiniso lendlela yokuphila kwaso. Indlela eyaphilisa abadala bethu. Izifo ezingomashayabhuqe nazo kuyabonakala ukuthi zihamba nokuyekelwa ngoba kukhona lapho indlela ilahleke khona.
Imizi eluswe izinyanya namathongo ithola ukuphepha nokuhlengeka ngisho amalungu esebegebele kulo iwa. Uye uzwe umuntu ethi: angazi ngasinda kanjani kuleya ngozi, angazi ngasinda kanjani ukuba ngingasuleleki ngesifo esithile. Leya moto eyaqeda abantu kwakufanele nami ngiyigibele kodwa yangishiya, kanti izoqeda abantu.
Lokhu kwenzeka noma akwenzekanga ngoba phela ubhekiwe. (Indlela yakho iqondile) Umsamo wakho uqondile. Abanye bathi bekhashelwa abanye babe bevikelwa ngoba belusiwe. Eminye imizi ilala ezinkalweni ixoshwa izingane ngezikhali. Lokhu kwenzeka kakhulu uma sezidle’ izidakwa-mizwa nophuzo oludakayo, noma uma kuhole ogogo nomkhulu imali yempesheni. Ingani zifuna yona imali yempesheni ngenkani. Akulalwa zilwa! Yizo futhi lezo ezingenwa omashayabhuqe. Amahlongandlebe. Manje kuthi kunjalo kweminye imindeni, kube kulilizelwa kweminye ngoba izingane zakhona ziletha yonke inhlobo yenjabulo. Zifika zithwele, zilengise ocwazi begcwele konke okuhle nokumnandi, ziqhuba nezimoto zazo. Wonke umzali ufisa okuhle ngengane yakhe. Konakelephi ma-Afrika?
Njengoba sengisebenza njengomelaphi wendabuko ngiyaqaphela ukuthi izinto ezidala izinkinga zabantu ukulahleka kokugcinwa kwezinto ezithinta ithongo. Ezinye zazo ngithole ukuthi azidingi namali zidinga umlomo nje.
Isibonelo: uye uthole ukuthi kunomuntu ekhaya ongezwani nomunye ngendlela engacaci, kungeze kwaziwa ukuthi laba babangani. Uthole ukuthi balwa njalo bathathelane izikhali, kwesinye isikhathi kulwe umndeni wonke. Kanti kukhona abadlula emhlabeni bexabene futhi belwa.
Kule ngosi yami ngizobheka zonke izinkinga zempilo nezifo ezihlula ukwelapha kwaseNtshonalanga, ezikhungethe abantu bokudabuka e-Afrika, ngoba zinomxhantela wokugcinwa kwamasiko esintu noma ukungeneliseki kwethongo. Phela impilo yabeNguni incike kakhulu edlozini. Ngizobheka futhi nokuxhumana kwabantu nalo ithongo ngezimpawu ezithile nangamaphupho ngoba phela abalele bazama njalo ukuthumela imiyalezo ngezimpawu ezithile nangamaphupho kodwa singeze sakuqonda okukhulunywa kithi. Uye uzwe umuntu ethi: nginaleli phupho elingihluphayo kodwa angazi ukuthi lisho ukuthini kimi.
Izifo ezihlangene nedlozi kuvamise ukuthi kube yilezi ezilandelayo:
Umhluma (piles), izilonda esiswini (ulcers), ikhanda elingapheli; isisu esihlala sihlupha ngokugcwala umoya siqumbe; amazinyo aqaqamba wonke; amehlo kokunye aze avaleke kodwa ube engenaso nesifo sikashukela; okuyiso esijwayele ukuvala amehlo uma unganqandekile kahle.
Bese kuba izindlebe ezilumayo noma zihlohloze kokunye zivaleke zibuye zivuleke, ukuqaqamba kwezindlebe emagwagweni engathi kade eshukwa, nokunye nje okuningi.
Abanye balaliswa ezibhedlela bashuthekwe amapayipi kuthiwe ayodonsa okuthile ngaphakathi, konke kube nhlanga zimuka nomoya. Iningi lize lanelwe igodi kubo lobo budididi.
UYE UZWE UMUNTU ETHI: NGINALELI PHUPHO ELINGIHLUPHAYO KODWA ANGAZI UKUTHI LISHO UKUTHINI KIMI